Μπράνκο Στάνκοβιτς

Ο Μπράνισλαβ «Μπράνκο» Στάνκοβιτς (Branislav "Branko" Stanković, ) (31 Οκτωβρίου 1921 – 20 Φεβρουαρίου 2002) ήταν Γιουγκοσλάβος (από τη Σερβία) ποδοσφαιριστής και προπονητής.

Σταδιοδρομία ως ποδοσφαιριστής

Σε συλλόγους 
Ο Στάνκοβιτς ξεκίνησε τη σταδιοδρομία του στην ΦΚ Σλάβιγια Σαράγεβο, ως παίκτης της ομάδας νέων το 1936. Το 1941 δραπέτευσε από το Σεράγεβο και εντάχθηκε στην πιο επιτυχημένη προπολεμική γιουγκοσλαβική ομάδα, την ΟΦΚ Βελιγραδίου και έπαιξε στη Σερβική Φούτμπολ Λίγκ κατά τη διάρκεια του πολέμου. Το 1946 εντάχθηκε στον Ερυθρό Αστέρα Βελιγραδίου, όπου καθιερώθηκε ως ένας από τους καλύτερους αμυντικούς του Πρωταθλήματος Γιουγκοσλαβίας. Με την ομάδα αγωνίστηκε σε 195 παιχνίδια, όπου σημείωσε 14 γκολ.

Εθνική ομάδα 
Ο Στάνκοβιτς είχε 61 συμμετοχές για την Εθνική Γιουγκοσλαβίας. Συμμετείχε σε δύο Παγκόσμια Κύπελλα, του 1950 και του 1954, και κέρδισε το αργυρό μετάλλιο σε δύο διοργανώσεις των Ολυμπιακών Αγώνων, το 1948 και το 1952. Η τελευταία του συμμετοχή ήταν ένας εκτός έδρας φιλικός αγώνας τον Νοέμβριο του 1956 εναντίον της Αγγλίας.

Ο Στάνκοβιτς ήταν ένας από τους πιο εκλεπτυσμένους αμυντικούς της εποχής του. Λόγω του στυλ παιχνιδιού του, κέρδισε το παρατσούκλι «Πρέσβης». Παίκτες όπως οι Μπρούνο Μπέλιν, Μίλοβαν Τζόριτς, Φαρούντιν Γιουσούφι και Πέταρ Κριβοκούτσα συνήθιζαν να αντιγράφουν το στυλ παιχνιδιού του. Ήταν δυνατός, γρήγορος και πολύ γενναίος παίκτης, ο οποίος είχε επίσης πολύ καλή κεφαλιά.

Αποσύρθηκε το 1958, πριν τα 37α γενέθλιά του.

Σταδιοδρομία ως προπονητής 
Ο Στάνκοβιτς ξεκίνησε την προπονητική σταδιοδρομία του στο Σεράγεβο το 1960, ως προπονητής της Ζελεζνιτσάρ Σαραγέβο. Αργότερα, ήταν προπονητής του Ερυθρού Αστέρα Βελιγραδίου και έφτασε με την ομάδα στον τελικό του Κυπέλλου ΟΥΕΦΑ 1978-1979, όπου η ομάδα ηττήθηκε με συνολικό σκορ 2-1 από την Μπορούσια Μενχενγκλάντμπαχ. Εκτός από τον Ερυθρό Αστέρα, ήταν επίσης προπονητής σε μια σειρά από ομάδες σε διάφορες χώρες, όπως η Φενέρμπαχτσε, η Μπεσίκτας και η Καρσίγιακα στην Τουρκία, η ΦΚ Πόρτο στην Πορτογαλία, η Α.Ε.Κ., ο Άρης Θεσσαλονίκης και ο Π.Α.Ο.Κ. στην Ελλάδα. Επίσης είχει θητείες στις Ζελεζνιτσάρ Σαραγέβο, Ολίμπια Λιουμπλιάνα και Βοϊβοντίνα Νόβι Σαντ. Το 1966, ήταν επίσης συν-προπονητής της εθνικής ομάδας της Γιουγκοσλαβίας μαζί με τους Αλεξάνταρ Τίρνανιτς, Μίλγιαν Μίλγιανιτς, Ράικο Μίτιτς και Βούγιαντιν Μπόσκοφ.

Είναι επίσης διάσημος λόγω του περιστατικού του με έναν από τους πιο δημοφιλείς Γιουγκοσλάβους παίκτες εκείνη την περίοδο, τον Ντράγκαν Στοΐκοβιτς. Ο Στάνκοβιτς αποσύρθηκε από την προπονητική το 1989.

Προσωπική ζωή 
Ο Στάνκοβιτς είχε πτυχίο Φυσικής Αγωγής. Ήταν παντρεμένος και είχε δύο γιους, τον Ντράγκαν και τον Ράτκο.

Διακρίσεις

Ως παίκτης 
ΟΦΚ Βελιγραδίου

 Σερβική Φούτμπολ Λιγκ: 1942–43, 1943–44

Ερυθρός Αστέρας Βελιγραδίου

 Πρωτάθλημα Γιουγκοσλαβίας: 1951, 1952–53, 1955–56, 1955–57
 Κύπελλο Γιουγκοσλαβίας: 1948, 1949, 1950

Ως προπονητής 
Βοϊβοντίνα

 Πρωτάθλημα Γιουγκοσλαβίας: 1965–66

ΑΕΚ

 Πρωτάθλημα Ελλάδας: 1970–71

Ερυθρός Αστέρας Βελιγραδίου

 Πρωτάθλημα Γιουγκοσλαβίας: 1979–80, 1980–81

Φενέρμπαχτσε

 Πρωτάθλημα Τουρκίας: 1982–83
 Κύπελλο Τουρκίας: 1982–83

Μπεσικτάς

 Πρωτάθλημα Τουρκίας: 1985–86

Παραπομπές

Εξωτερικοί σύνδεσμοι 
 

Γιουγκοσλάβοι ποδοσφαιριστές
Σερβοβόσνιοι
Αμυντικοί ποδοσφαιριστές
Ποδοσφαιριστές Εθνικής Γιουγκοσλαβίας
Ποδοσφαιριστές στους Θερινούς Ολυμπιακούς Αγώνες 1948
Γιουγκοσλάβοι Ολυμπιονίκες
Ποδοσφαιριστές Παγκοσμίου Κυπέλλου 1950
Ποδοσφαιριστές στους Θερινούς Ολυμπιακούς Αγώνες 1952
Ποδοσφαιριστές Παγκοσμίου Κυπέλλου 1954
Ποδοσφαιριστές ΦΚ Σλάβιγια Σαράγεβο
Ποδοσφαιριστές ΟΦΚ Βελιγραδίου
Ποδοσφαιριστές Α΄ Κατηγορίας Γιουγκοσλαβίας
Ποδοσφαιριστές Ερυθρού Αστέρα
Γιουγκοσλάβοι προπονητές ποδοσφαίρου
Προπονητές ποδοσφαίρου Ζελιέζνιτσαρ Σαράγεβο
Προπονητές ποδοσφαίρου Βοϊβοντίνα Νόβι Σαντ
Προπονητές ποδοσφαίρου Εθνικής Γιουγκοσλαβίας
Προπονητές ποδοσφαίρου Αθλητικής Ένωσης Κωνσταντινουπόλεως
Προπονητές Σούπερ Λιγκ Ελλάδας
Ξένοι προπονητές ποδοσφαίρου στην Ελλάδα
Προπονητές ποδοσφαίρου Άρη Θεσσαλονίκης
Προπονητές ποδοσφαίρου ΦΚ Πόρτο
Προπονητές ποδοσφαίρου Πριμέιρα Λίγκα
Προπονητές ποδοσφαίρου ΠΑΟΚ
Προπονητές ποδοσφαίρου Ερυθρού Αστέρα
Προπονητές ποδοσφαίρου Φενερμπαχτσέ
Προπονητές Σούπερ Λιγκ Τουρκίας
Προπονητές ποδοσφαίρου Μπεσίκτας
Προπονητές ποδοσφαίρου Καρσίγιακα ΣΚ